Қазақстанда өткен 2 жылда 39 мамандандырылған IT-лицей ашылды
DATE: 12:46, 29 Қараша 2021 | GMT +5
TITLE: Қазақстанда өткен 2 жылда 39 мамандандырылған IT-лицей ашылды
URL: https://kaz.inform.kz/news/kazakstanda-otken-2-zhylda-39-mamandandyrylgan-it-licey-ashyldy_a3868184/
META: DATE: 12:46, 29 Қараша 2021 | GMT +5
TOTAL WORDS: 168
AUTHOR(S):
TEXT: IT-лицейлер жаңа модификациялық үлгідегі кабинеттермен және заманауи IT құралдармен жабдықталған. Балалар үшін ақпараттық-коммуникациялық технологияларды терең зерттеуге бағытталған арнайы білім беру бағдарламалары әзірленді. Аталған білім беру бағдарламаларымен 7-11 сынып оқушылары қамтылған. Мамандандырылған IT лицейлерде оқуға ниет білдірген білім алушылар түсу емтихандарын тапсырады. Оқушылар бағдарламалау дағдылары, 3D дизайн, робототехника және басқа да бағыттар бойынша білім алады. Осындай лицейлердің ашылуы, жаңа білім беру бағдарламаларын енгізу, сондай-ақ педагогтердің қолдауының нәтижесінде IT-лицейлердегі білім алушылар цифрлық стартаптар құрып, өз жобаларын әзірлеп жатыр. Сонымен бірге Қазақстанды әлемдік аренада лайықты деңгейде танытып келеді. Мысалы, Көкшетау қаласындағы IT-лицейдің оқушысы Caspian Start-UP 2021 Халықаралық ғылыми жобалар байқауында жеңіске жетті. Байқауға Каспий маңы елдерінен 90-ға жуық оқушы мен колледж студенттері қатысты. Жас дарын иелері инновациялық технологиялар саласындағы өздерінің авторлық жобаларын таныстырды. «Елімізде осындай мамандандырылған IT-лицейлердің ашылғанына қуаныштымын. Нәтижесінде біз барлық цифрлық технологияны сапалы түрде зерттейміз. Мәселен, мен стартаптар байқауында өзімнің авторлық жобамды таныстырдым. Маған көмектескен мұғалімдерім мен ғылыми жетекшіме алғысым шексіз. Қол жеткізген жетістіктерім лайықты бағаланып, білім беру грантын алғаныма қуаныштымын», – деді Caspian Start-UP 2021 жеңімпазы Асылхан Қошанов
